लक्कड़ मंडी के बाद अब प्लाईवुड इंडस्ट्री में सोमवार से व्यापार ठप
प्रशासन हुआ सख्त, सोमवार से फैक्टरियों में चेकिंग करने पहुचेंगे अधिकारी
भास्करन्यूज | यमुनानगर
लक्कड़मंडीआढ़तियों के बाद प्लाईवुड व्यापारियों ने भी हड़ताल पर जाने का फैसला ले लिया है। सोमवार से वे फैक्टरियां बंद कर हड़ताल पर होंगे। इससे वुड सिटी में प्लाईवुड और लक्कड़ व्यापार ठप हो जाएगा। प्लाईवुड फैक्टरी से जुड़े दो लाख लोग इससे प्रभावित होंगे। इतना ही नहीं प्लाईवुड फैक्टरियां बंद होने का असर पूरे देश पर दिखेगा। क्योंकि यमुनानगर में बना प्लाईबोर्ड विदेशों के अलावा पंजाब, हिमाचल प्रदेश, राजस्थान, यूपी, दिल्ली से लेकर महाराष्ट्र सहित अन्य राज्यों में जाता है। हर दिन यमुनानगर की प्लाईवुड फैक्टरियों से प्लाईबोर्ड के 200 ट्रक निकलते हैं। इतना ही नहीं हरियाणा सहित बिहार, यूपी, पश्चिम बंगाल से लोग यहां पर आकर काम कर रहे हैं।
शनिवार को प्लाईवुड व्यापारियों ने हड़ताल पर जाने का फैसला ले लिया। वहीं जगाधरी लक्कड़ मंडी आढ़ती मानकपुर में तो यमुनानगर मंडी आढ़ती सहारनपुर रोड किनारे हड़ताल पर बैठे रहे। आढ़ती एसोसिएशन के डायरेक्टर राणा का कहना है कि प्रशासन मंडी शिफ्ट करे उन्हें कोई ऐतराज नहीं है। लेकिन वहां पर सुविधाएं भी मिलनी चाहिए। नियमों में संशोधन करना चाहिए। अनाज की मंडी के तरह लक्कड़ की खरीदारी नहीं होती। प्रशासन आधे अधूरे इंतजाम कर मंडी शिफ्ट करना चाह रहा है। आढ़ती किसी भी सूरत में ऐसा नहीं होने देंगे।
सरकारका साथ, लेकिन प्रशासन कर रहा तंग हरियाणाप्लाईवुड मेन्युफैक्चरिंग एसोसिएशन के प्रधान अजय मानकटाला का कहना है कि सरकार उनके साथ है। मगर यमुनानगर प्रशासन हमारा सहयोग नहीं कर रहा है। व्यापारियों को तंग किया जा रहा है। अगर कच्चा माल नहीं मिलेगा तो फैक्टरियां बंद हो जाएंगी। हर काम ऑन रिकॉर्ड हो इसके पक्ष में सभी व्यापारी हैं। मंडी चलने पर व्यापारी भी लाइसेंस ले लेंगे। मगर प्रशासन उनकी बात सुनने को तैयार नहीं। हड़ताल पर जाने के सिवाय अब हमारे पास कोई रास्ता नहीं बचा। सोमवार को इस पर फैसला लिया जाएगा।
कार्रवाईनहीं जागरूक करेगी हमारी टीम : एसडीएमजगाधरी प्रेमचंद का कहना है कि सोमवार से अधिकारियों की चार टीम आढ़तियों और फैक्टरियों में जाएंगी। ये टीम व्यापारियों को जागरूक करेंगी। उनको बताया कि जाएगा कि हर काम नियम से करने से उनको और सरकार को क्या फायदा होगा। उनका कहना है कि टीम चेकिंग के दौरान यह भी चेक करेगी कि फैक्टरी में कितनी मशीनें लगी हैं और कितने माल की खपत हो रही है। एसडीएम का कहना है कि यमुनानगर मंडी के लिए जमीन तलाशी जा रही है। कई साइट देखी गई हैं। प्रशासन कोर्ट के आदेश पर काम कर रहा है।
1157यूनिट हैं जिले में : आरटीआईमें मांगी गई सूचना के हिसाब से जिले में 1157 यूनिट, 312 फैक्टरियां, 284 पीलिंग मशीनें, 56 चीपर टोका और 505 आरा मशीन हैं। अवैध कमीशन एजेंटों की संख्या 1281 है। 1157 फैक्टरियों में हर दिन चार लाख क्विंटल लकड़ी की खपत होती है।
हड़तालसे किसान पर नहीं व्यापारियों पर ही पड़ेगा प्रभाव : भारतीयकिसान संघ के जिलाध्यक्ष रामबीर उन्हेडी का कहना है कि हड़ताल चाहे आढ़ती करें या फिर प्लाइवुड व्यापारी, इसका किसान पर कोई फर्क नहीं पड़ता। उल्टा किसान को इसका फायदा होगा। जिस फैक्टरी संचालक या आढ़ती को पाेपुलर की जरूरत होगी वह महंगे दाम पर किसान से पाेपुलर खरीदेगा। उनका कहना है कि किसान के पास पाेपुलर के अलावा अन्य फसल उगाने का विकल्प हैं, मगर आढ़ती व्यापारियों के पास ऐसा कोई विकल्प नहीं है। उन्हें अपना व्यापार चलाने के लिए पाेपुलर खरीदना ही होगा।
सोमवार से रहेंगी फैक्टरियां बंद
आढ़तियोंके पक्ष जगाधरी प्लाइवुड यूनिट और पीलिंग यूनिट बंद होने की घोषणा कर दी गई है। प्लाइवुड एसोसिएशन के प्रधान सतीश चौपाल, पीलिंग प्रधान दीपक पुनानी, सुरेश कांबोज, अनुज वर्मा, राजेश शर्मा, भारत शर्मा रामकुमार का कहना है कि सोमवार से फैक्टरियां बंद रहेगी। आगे की रणनीति के लिए सोमवार साढ़े पांच बजे मीटिंग होगी।
प्रधान के इस्तीफे से मंडी की राजनीति गरमाई
यमुनानगरलक्कड़ मंडी प्रधान अशोक गुर्जर के अचानक इस्तीफा देने से मंडी की राजनीति गरमा गई है। चर्चा है कि गुर्जर ने इसलिए इस्तीफा दिया है कि वे विस स्पीकर के रिश्तेदार हैं। क्योंकि वे सरकार के खिलाफ हड़ताल नहीं कर सकते थे और प्रधान रहते उन्हें आढ़तियों का साथ देना पड़ता। इसी वजह से उन्हें इस्तीफा देना पड़ा। हालांकि गुर्जर का कहना है कि उनका कार्यकाल खत्म हो गया था। ऐसा कुछ भी नहीं है।
यमुनानगर | मानकपुरलक्कड़ मंडी के बाहर टेंट तले प्रदर्शन करते जगाधरी के आढ़ती।
जगाधरी | जगाधरीप्लाईवुड इंडस्ट्री के व्यापारी बैठक करने से पूर्व।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva